Ոստիկանության Դիլիջանի բաժնի ծառայողներն իրենց սպասարկման տարածքի տարբեր հատվածներում հայտնաբերել ու բաժնի պահպանվող հատուկ տարածք են տեղափոխել տարբեր մակնիշի 11 տրանսպորտային միջոց, հիմնականում՝ բեռնատարներ, որոնք բարձված են եղել կտրված փայտանյութվ: Նյութերի նախապատրաստման ընթացքում պարզվել է, որ փայտանյութն ապօրինի է եղել և վարորդներից ոչ ոք չի ունեցել հակառակը փաստող համապատասխան փաստաթղթեր: Պահպանվող տարածք տեղափոխված տրանսպորտային միջոցները բարձված են եղել ընդհանուր մոտ 35 խմ փայտով: Ձեռնարկվում են անհրաժեշտ միջոցառումներ փայտանյութի ձեռքբերման հանգամանքները պարզելու ուղղությամբ: